B.Karim: Takerza zik s wazal-is, ur tezmireḍ ara ad tidireḍ mebla tayuga axaṭer zik kullecnneɣ icudd s akal, tayuga tesɛa lhiba tesɛa amkan-is di tmetti, sawḍen ma yella tameṭṭut teqfez tedda d yiman-is qqaren-as “axir tameṭṭut iḥerrzen wala tayuga ikerrzen .” wagi d lemtel wwint-id ɣef tyuga deg wakken tesɛa azal. Mači am tura yella ttawil ur teḥwajeḍ ara ad tkerzeḍ maɛna zik ulac aya mači s yidrimen. Tayuga, ad teddmeḍ yiwen uɛejmi ad as-teqqneḍ win ur neḥrit ara acu ilaq ussan imezwura ilaq ad t-izuɣur yiwen akken ad yeḥret ad yaɣ tanumi, winna ad t-yesselḥuy besseḥ ma terriḍ-t s ayeffus aqdim ilaq ljiha-niḍen wayeḍ-niḍen ad t-tawiḍ ur ilaq ara ad t-id-terreḍ s ayeffus acku azelmaḍ ad ikerrez s aẓelmaḍ , ayeffus ad ikerrez s ayeffus.